system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre 1054?
assistant


Evenimente 

 20 februarie: La moartea cneazului Iaroslav I cel Înțelept de Kiev, fiul său Iziaslav I este contestat de către Vzeslav de Polotsk și Rostislav de Novgorod, membri ai familiei princiare.
 30 aprilie: Prima tornadă cunoscută de pe teritoriul Europei se consemnază la Rosdalla, în Irlanda.
 22 mai: Ca urmare a medierii împăratului Henric al III-lea, cehii din Silezia sunt obligați să presteze tribut Poloniei.
 4 iulie: Explozia supernovei SN 1054, fenomen vizibil la lumina zilei timp de 23 de zile; din acel rest de supernovă avea să se formeze Nebuloasa Crabului.
 16 iulie: Cardinalul Humbert de Silva Candida, trimisul papei Leon al IX-lea, și patriarhul Mihail Kerularios al Constantinopolului se excomunică reciproc, eveniment ce marchează Marea Schismă dintre biserica catolică și cea ortodoxă.
 27 iulie: Bătălia de la Dunsinane (lângă Perth): contele de Northumberland, care invadase Scoția, pentru a veni în sprijinul lui Malcolm Canmore, care revendica tronul tatălui său Duncan, îl înfrânge pe regele Macbeth.
 25 august: Deschiderea conciliului de la Narbonne, care decretează că "cel ce varsă sânge de creștin, varsă sângele lui Hristos" și proclamă pacea lui Dumnezeu, interzicând războaiele în interiorul lumii creștine.
 15 septembrie: Bătălia de la Atapuerca: regele Garcia al IV-lea al Navarrei este ucis de către castilieni, al căror rege, Ferdinand I, îl numește pe fiul său Sancho al IV-lea ca nou rege în regatul navarrez.

Nedatate 

februarie: Bătălia de la Mortemer: Conduși de ducele Guillaume I, normanzii distrug armata franceză care devastase regiunea; regele Henric I al Franței este constrâns să se retragă din Normandia.
Almoravizii cuceresc Awadghost (astăzi, în Mauritania), înfrângând statul Ghana și obținând controlul asupra marii rute a comerțului cu aur din Africa.
Cronicile rusești consemnază pe pecenegi și cumani în stepele din nordul Mării Negre.
Foamete în Egipt.
Schisma dintre Răsărit și Apus. Numită și Marea Schismă. Eveniment care a separat Biserica Romană de cea Bizantină.
 Sultanul selgiucid Toghrul-Beg primește omagiul de supunere din partea conducătorilor din Azerbaidjan, Tabriz și Gandja.

Arte, științe, literatură și filozofie

Înscăunări 
 20 februarie: Iziaslav I, cneaz de Kiev
 17 iulie: Henric al IV-lea, consacrat ca rege roman la Aachen
 Ly Than Ton, în statul Dai Viet (astăzi, Vietnam) (1054-1072)

Nașteri 
 Al-Hariri, scriitor arab (d. 1122)
 Bernold de Konstanz, scriitor german (d. 1100)

Decese 
 20 februarie: Iaroslav I "cel Înțelept", cneaz de Kiev (n. 978)
 19 aprilie: Papa Leon al IX-lea (n. 1002)
 15 septembrie: Garcia al IV-lea, rege al Navarrei (n. 1016)
 24 septembrie: Hermann, călugăr, astronom și istoric german (n. 1013)
 Atisa, călugăr tibetan (n. 982)

Vezi și 
 Listă de conducători de stat din 1054

1054